OzLabs/hebrew-wiki-articles huggingface dataset:
הדשא ירוק יותר (סרט)

הדשא ירוק יותר (באנגלית: The Grass Is Greener) הוא סרט קולנוע בריטי מסוגת קומדיה רומנטית משנת 1960 בבימויו של סטנלי דונן, עם קרי גרנט, דברה קר, רוברט מיצ'ם וג'ין סימונס בתפקידים הראשיים.

התסריט נכתב על ידי יו ויליאמס ומרגרט וינטר והוא מבוסס על מחזה שלהם באותו שם שהועלה בהצלחה בוסט אנד בלונדון ב-1956.

==תקציר העלילה==
ויקטור רייאל (קרי גרנט) ואשתו הילרי (דברה קר) גרים עם שני ילדיהם בבית אחוזה גדול בעיירה לינלי אותו ירש ויקטור מאבותיו. בגלל חוקי מס ירושה הם נאלצים לפתוח חלק מהבניין לסיורים מודרכים לתיירים והילרי מגדלת פטריות מאכל.

הילדים יצאו לחופשה והילרי משתעממת בחדרה עד אשר אחד מהתיירים מסיר את השלט "פרטי" ונכנס לחדרה. בתחילה היא נרתעת ממנו אבל לאחר שהוא מציג עצמו כצ'ארלס דלקרו, מיליונר ואייל נפט אמריקאי (רוברט מיצ'ם) היא מתחילה לחבב אותו ומתפתחת ביניהם שיחת היכרות שבסופה הם מתנשקים. ויקטור נכנס לחדר וחש שמשהו מתפתח ביניהם.

בימים הבאים הילרי מהורהרת ומבולבלת וחושבת על צ'ארלס. היא מזמינה תור למספרה בלונדון ואומרת לוויקטור שתתאכסן אצל חברת הרווקה האטי (ג'ין סימונס). ויקטור חושד אך מלווה אותה לתחנת הרכבת.

צ'ארלס פוגש אותה בלונדון והם מבלים ומקיימים יחסים במלון סבוי. בינתיים מגיעה האטי לוויקטור ומגלה לו כל זאת. היא מנסה לעגוב עליו אבל הוא מסרב.

לבסוף מתקשר ויקטור למלון סבוי ומזמין את צ'ארלס אליו מבלי לדעת שהילרי נמצאת באותו חדר (סצנת המסך הכפול).

צ'ארלס מגיע עם הילרי ולאחר בילוי משותף בדיג מציע לו ויקטור דו-קרב על הילרי כמו שהיה נהוג בעבר. הוא מנסה לשכנע את הילרי שלא הכל טוב בחיים באמריקה וכי לא תמיד "הדשא שם ירוק יותר" (מכאן שם המחזה והסרט).

צ'ארלס מסכים אך ויקטור מבקש ממשרתו סלרס (מוריי ווטסון) שיירה בו באותו זמן ויפצע אותו קל בזרועו. שני הגברים מכוונים את האקדחים אך מחטיאים בכוונה אלא שרק ויקטור נפצע (מכדור של סלרס). הילרי מטפלת בו ומחליטה להישאר אתו לאחר שהוכיח לה את אהבתו בכך שנפצע למענה בדו-קרב. צ'ארלס עוזב עם ידידתו החדשה האטי והילדים חוזרים מהחופשה, סוף טוב.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קרי גרנט
|ויקטור רייאל
|רוזן
|-
|דברה קר
|הילרי רייאל
|רוזנת
|-
|רוברט מיצ'ם
|צ'ארלס דלקרו
|
|-
|ג'ין סימונס
|האטי דורנט
|
|-
|מוריי ווטסון
|טרוור סלרס
|משרת
|}

==קישורים חיצוניים==

*[https://www.tcm.com/tcmdb/title/76819/the-grass-is-greener#overview הגשר ירוק יותר], באתר TCM
*[https://www.youtube.com/watch?v=hyd-HUPxwoE קדימון לדשא ירוק יותר], באתר יוטיוב
*[https://www.youtube.com/watch?v=sqc3l2rhCpQ סצנת המסך הכפול], באתר יוטיוב

קטגוריה:סרטי 1960
קטגוריה:סרטים בריטיים
.קטגוריה:סרטים באנגלית
קטגוריה:סרטים מבוססי מחזות
קטגוריה:סרטי קומדיה רומנטית
קטגוריה:סרטי דברה קר
קטגוריה:סרטי סטנלי דונן
סלמה פלינו

סלמה פלינו (באיטלקית: Salame Felino) הוא סוג של סאלומי איטלקי מיוצר היסטורית בפלינו (עירייה) וביישובים השכנים, כגון סאלה בגאנצה ולנגיראנו , כולם בנפת פארמה.<ref name="piemontecucina"></ref> הוא מוכר כבעל מעמד גאוגרפי מוגן (PGI).<ref></ref>

== הכנה ==
סלמה פלינו מיוצר מבשר חזיר טהור. התערובת מורכבת מבשר חזיר הנקרא "טחון שולחן מלאכה" (כתף החיה), מורכבת בערך מ-70% בשרים רזים ו-30% חלקי שומן נבחרים. הוא טחון לגרגיר בינוני-גס. בדרך כלל מוסיפים מלח שולחן, גרגירי פלפל שחור ואשלגן חנקתי ולפעמים גם אסקורבטים (נוגדי חמצון ומווסת חומציות) וסוכרים. מוסיפים גם שום כתוש ופלפל שחור טחון וביין לבן יבש. התערובת ממולאת לתוך מעטפת מעי חזיר טבעי. באופן מסורתי, תקופת היישון האידיאלית של סלאמה פלינו היא לפחות 60 יום, המועדפת על ידי המיקרו אקלים המסוים של אזור פארמה. כיום, רוב יצרני הסלמי פלינו משתמשים בחדרים מיוחדים בטמפרטורה מבוקרת לצורך יישון המוצר.
== מאפיינים אורגנולפטיים ==
כשהוא פרוס, הסלמה פלינו בעל צבע אדום עז, עם כתמים לבנים של השומן הטחון. הקומפקטיות של הבשר קשורה קשר הדוק ליישון ולאיכות הבשר המשמש לייצור הסלמי. הריח עז, אופייני מאוד, בעוד הטעם עדין.<ref name="piemontecucina" />

== צריכה ==
סלמה פלינו הוא אחד המתאבנים האופייניים ביותר לאזור פארמה, במיוחד בשילוב עם פרושוטו די פארמה, המיוצר באותו אזור. הוא מוגש לעיתים קרובות עם יין למברוסקו.<ref></ref> באופן מסורתי הוא נחתך באלכסון, וכך נוצרות פרוסות אובליות, בערך כפול מאורך קוטר הסלמי, ועובי כמו גרגיר פלפל.<ref name="authentico"></ref>

== קישורים חיצוניים ==

== הערות שוליים ==

קטגוריה:המטבח האיטלקי
קטגוריה:נקניקים
אוזי בו!

אוזי בו! (בצרפתית: !Ozie Boo) היא סדרת טלוויזיה צרפתית לילדים בהנפשה ממוחשבת. שידור הבכורה של הסדרה היה בצרפת ברצועת השידור פלייהאוס דיסני בשנת 2006. בישראל הסדרה החלה את שידוריה בדיבוב עברי בערוץ לולי בשנת 2009. הסדרה בת 3 עונות ו-130 פרקים באורך 3 דקות.

שיר הפתיחה בדיבוב העברי בוצע על ידי נורית בנאי קורן ונוהל על ידי עוזי פוקס.

== עלילה ==
העלילה עוסקת בהרתפקאותיהם של חמישה פינגווינים הגרים בקוטב הצפוני, בכל פרק הם ילמדו איך לחיות ביחד.

== דמויות ==
=== האוזי בו! ===
* אד (Ed): פינגווין ירוק.
* פרד (Fred): פינגווין כתום.
* נד (Ned): פינגווין כחול.
* נלי (Nelly): פינגווינית ורודה.
* טד (Ted): פינגווין אדום.

=== דמויות נוספות ===
* ראג'ה (Rajah): גורת נמרים לבנה.
* מיקי וניקי (Mikky and Nikky): גורי דובי קוטב לבנים.
* מל (Mel): כוכבת ים.
* וולי ופולי (Wally and Polly): גורי לבינתיים.
* סקיי (Sky): אלבטרוס.
* פרופ' שקנאי (Mr. Pelicar): שקנאי.

== מדבבים ==
הדיבוב העברי הופק על ידי עוזי פוקס, סאלי אמיגה ומשה קרבלניק ובוים על ידי שרון בורגאוקר.
{| class="wikitable"
!שם הדמות
!מדבב\ת בעברית
|-
|מספר
| עמי מנדלמן
|}

== סדרות ספין אוף ==
לסדרה סדרת ספין אוף אחת:
* אוזי בו! - שומרים על הסביבה (Ozie Boo Save the Planet): בסדרת הספין אוף הזאת האוזי בו! וחבריהם בכיתה ילמדו כיצד לשמור על הסביבה ועל הטבע. בישראל שודרה הסדרה בערוץ הופ! בדיבוב עברי. סדרה זו כוללת עונה אחת ו-78 פרקים באורך 5 דקות.

== קישורים חיצוניים ==

* 

קטגוריה:סדרות טלוויזיה לילדים
קטגוריה:סדרות Playhouse Disney
קטגוריה:סדרות ערוץ הופ!
קטגוריה:ערוץ לולי: סדרות
קטגוריה:סדרות הנפשה צרפתיות
בית הספר לבלט אמריקאי

בית הספר לבלט אמריקאי (באנגלית: School of American Ballet הוא בית הספר שליד ניו יורק סיטי בלט, להקת בלט היושבת במרכז לינקולן לאמנויות הבמה בניו יורק. בית הספר מאמן תלמידים מגיל שש, עם הכשרה לעיסוק מקצועי בבלט לתלמידים בגיל 18-11. בוגרי בית הספר מתקבלים ללהקות בלט מן השורה הראשונה ברחבי העולם, ובארצות הברית לניו יורק סיטי בלט, תיאטרון הבלט האמריקאי, בוסטון בלט, סן פרנסיסקו בלט, מיאמי סיטי בלט, פסיפיק נורת'ווסט בלט ויוסטון בלט.

== היסטוריה ==
מייסדי בית הספר, בשנת 1934, היו הכוריאוגרף הרוסי-גאורגי ז'ורז' בלנשין, הפילנתרופים לינקולן קירשטיין ואדוארד ורבורג.

==קישורים חיצוניים==
* 

==הערות שוליים==

תרבות
קטגוריה:בתי ספר לבלט
I p' me, tu p' te

"I p' me, tu p' te" (בעברית: "אני בשבילי, את בשבילך") הוא שיר שהוקלט על ידי הזמר האיטלקי גאולייר. הוא יצא לאור ב-7 בפברואר 2024 בהוצאת חברת התקליטים וורנר מיוזיק איטליה, כסינגל מתוך אלבום האולפן השלישי שלו, Dio lo sa.

השיר הגיע למקום הראשון במצעד הסינגלים האיטלקי.

== רקע וכתיבה ==
השיר נכתב על ידי המבצע, דווידה סימונטה, דווידה טוטארו, פרנצ'סקו ד'אלסיו, גנרו פטיטו, מיכאלה צוקה ופאולו אנטונאצ'י. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-83.4 מיליון השמעות.

"I p' me, tu p' te" היה שירו של גאולייר לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום השני, והפסיד ל-"La noia" של אנג'לינה מנגו.

== וידאו קליפ ==
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-45 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| 3× פלטינה
| 300,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בפברואר 2024
|הזרמת מוזיקה • הורדה דיגיטלית
|וורנר מיוזיק איטליה
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי פסטיבל סן רמו 2024
קטגוריה:שירים באיטלקית
קטגוריה:סינגלים בהוצאת וורנר מיוזיק גרופ
גאלי (ראפר)

גאלי עמדוני (באיטלקית: Ghali Amdouni; נולד ב-21 במאי 1993), ידוע בשמו הפרטי גאלי, הוא ראפר איטלקי. נולד במילאנו להורים ממוצא תוניסאי.<ref name="rockit"></ref> את קריירת המוזיקה שלו החל תחת השם פוביה.

במרוצת השנים הוציא שני אלבומי אולפן, שדורגו בין עשרת המקומות הראשונים של מצעד האלבומים האיטלקי. הוא ניצב חמש פעמים שונות בראש מצעד הסינגלים במדינה עם השירים "Ninna nanna", "Cara Italia", "Peace & Love", "Boogieman" ו-"Good Times". שירו המצליח ביותר, "Ninna nanna", הגיע למקום הראשון למצעד בזכות נתוני סטרימינג בלבד. נכון לשנת 2020 נמכרו יצירותיו של גאלי בכ-1.6 מיליון עותקים ברחבי איטליה. לאורך הקריירה המוזיקלית שלו שיתף פעולה עם יוצרים איטלקיים ידועי-שם, דוגמת פדץ, גואה פקנו וסלמו, וגם עם אמנים בין-לאומיים, כמו אד שירן, סטורמזי וטראוויס סקוט.

גאלי היה אחד משלושים האמנים שהתחרו בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה.<ref></ref> שירו לתחרות, "Casa mia", סיים בערב הגמר במקום הרביעי.

== קישורים חיצוניים ==
* 

== הערות שוליים ==

קטגוריה:ראפרים איטלקים
קטגוריה:איטלקים שנולדו ב-1993
אוניברסיטת מרכז ארקנסו

אוניברסיטת מרכז ארקנסו (מרכז ארקנסו או UCA, באנגלית: University of Central Arkansas) היא אוניברסיטה ציבורית בקונווי, ארקנסו שבארצות הברית. האוניברסיטה, שנוסדה בשנת 1907 כמכללה לחינוך והוראה של ארקנסו, היא אחת הוותיקות במדינת ארקנסו בארצות הברית. בתור בית הספר לחינוך היחיד במדינה באותה תקופה, היוותה האוניברסיטה מרכז ההכשרה העיקרי ממנו הגיעו מורים בארקנסו. הוא היה אחד מכ-180 מכללות לחינוך שייסדה המדינה כדי להכשיר מורים לבתי הספר הציבוריים המשותפים שגדלו במהירות. חלקן נסגרו אך רובם הרחיבו את תפקידם בהתמדה והפכו למכללות ממלכתיות בתחילת המאה ה-20 ואוניברסיטאות ממלכתיות בסוף המאה ה-20.<ref> Christine Ogren, The American State Normal School: 'An Instrument of Great Good' (Palgrave Macmillan, 2005) pp. 1-5, 213–235; [https://www.google.com/books/edition/The_American_State_Normal_School/mUDHAAAAQBAJ?hl=en&gbpv=1&dq=OGREN+Christine&pg=PP1&printsec=frontcover online].</ref>

האוניברסיטה מורכבת מחמש מכללות<ref name="academics"></ref> וחמש מכללות למגורים ומכללה אחת לנוסעים.<ref></ref> ל-UCA יש כ-12,000 סטודנטים לתואר ראשון ותארים מתקדמים, מה שהופך אותה לאחת האוניברסיטאות הגדולות במדינה. באוניברסיטה נשמר יחס סטודנט לסגל של כ-17 ל-1 וקיימות למעלה מ-150 תוכניות לתואר ראשון, לתואר שני ותעודת מקצוע. UCA תופסת למעלה מ-120 בניינים בשטח של 1.44 קילומטרים רבועים.

==ראו גם==
* אוניברסיטת ארקנסו

== קישורים חיצוניים ==

* 

* [https://ucasports.com/ Central Arkansas Athletics website]

== הערות שוליים ==

*
קטגוריה:ארצות הברית: אוניברסיטאות ומכללות
קטגוריה:ארקנסו
שם טוב פלכו

רבי שם טוב פלכו (מכונה גם: פלכון או פלקון; נפטר אחרי שנת ה'ע', 1310) היה רב ופוסק ספרדי שפעל במיורקה בתקופת הראשונים בסוף מאה ה-13. מרבותיו של רבי אהרן הכהן מלוניל בעל ה'אורחות חיים'. 
== קורותיו ==
רבי שם טוב חי בספרד. פעל במיורקה. בהמשך, פגש את רבי אהרן הכהן בעל האורחות חיים. האחרון הזכיר פסקים רבים ממנו, והחשיבו לרבו, ומכנהו<ref>ראו אורחות חיים הלכות מאכלות אסורות סימן מא.</ref> . רבי שם טוב התקין תקנות במיורקה, בין השאר התקין שלא יוסיפו על הקרואים בקריאת התורה.<ref>ראו שו"ת התשב"ץ ח"ב סי' ע.</ref> השיב בהלכה לרבי אליאש קרשקש.<ref name=":0">ראו: הרשלר, גנוזות ח"א עמ' עו.</ref> בפסיקתו ההלכתית, רבי שם טוב מזכיר את קודמיו, כגון רבי שמחה משפיירא,<ref name=":0" /> מהר"ם מרוטנבורג,<ref name=":0" /> ורשב"א.<ref>ראו אורחות חיים הלכות יין נסך סימן ז.</ref> השיב בהלכה גם למקומות רחוקים כדוגמת מרסיי שבצרפת.<ref>הקדמת ש.ז. הבלין לשו"ת הרשב"א מהדורת רומא ר"ל, עמ' ל.</ref>

רבי שם טוב חי בתקופת הרשב"א ומעט אחריו.<ref>שם הגדולים בערכו. וכן מוכח מאורחות חיים הל' יין נסך סימן ז, שכתב משם רבי שם טוב פלכו, שראה בתשובת הרשב"א ז"ל. הרי שחי אחרי הרשב"א מעט.</ref>

== יצירתו ==
רבי שם טוב כתב שאלות ותשובות, ומקצתם נדפסו בספרות הראשונים<ref>ראו למשל: שו"ת הרשב"א מכון ירושלים ח"ז סימן קיז. ראו גם שם סימן ד. ראו גם שו"ת התשב"ץ ח"א סימן נא וח"ב סימן ע.</ref> ופסקיו מובאים בעיקר בספר 'אורחות חיים'.

== הערות שוליים ==

קטגוריה:ראשוני ספרד
סאדק לאריג'אני

סאדק לאריג'אני (בפרסית: صادق لاریجانی; נולד בנג'ף ב-12 במרץ 1963) הוא אייתוללה איראני, פוליטיקאי שמרן המשמש כיו"ר המועצה האיראנית לאבטחת אינטרס המשטר מאז דצמבר 2018. קודם לכן שימש כחבר מועצת המומחים האיראנית וכראש מערכת המשפט האיראנית.

==ביוגרפיה==
הוא נולד בשנת 1963 בנג'ף, להורים איראנים. אביו, האייתוללה מירזא האשם אמולי, היה מוג'תהד בולט בתקופתו שעבד בנג'ף לאחר שהוגלה על ידי משטרו של מוחמד רזא שאה פהלווי. המשפחה עברה לאיראן לאחר המהפכה האיראנית ב-1979. לאריג'אני הכיר גם את מדעי הדת וגם את המדעים המודרניים בילדותו. הוא החל את בית הספר היסודי בשנת 1966 וסיים את בית הספר התיכון ב-1981. לאחר התיכון החל לימודי סמינר בקום. הוא סיים את לימודי הסמינר שלו בשנת 1989, ולאחר מכן החל ללמד בסמינר ובאוניברסיטה. הוא הפך לחבר בצוות המדעי של אוניברסיטת קום ולימד קורסים רבים בתאולוגיה ובפילוסופיה השוואתית.<ref></ref> לאריג'אני הוא אחיהם של עלי לאריג'אני (יו"ר המג'לס לשעבר), מוחמד ג'וואד לאריג'אני, באקר לאריג'אני (נשיא אוניברסיטת טהראן למדעי הרפואה), ופאזל לאריג'אני (נספח התרבות לשעבר של איראן באוטווה).<ref name=Erdbrink></ref><ref name=sahimi2089></ref><ref name=alarab></ref>

לאריג'אני שימש כאחד מ-12 חברי מועצת שומרי החוקה של הרפובליקה האסלאמית של איראן במשך שמונה שנים.<ref name="wright"></ref> הוא תואר כ"זוטר יחסית"<ref name="wright"/>, "איש דת חסר ניסיון" עם "קשרים הדוקים עם סוכנויות הצבא והמודיעין של איראן".<ref></ref> ב--14 באוגוסט 2009 הוא מונה לראש מערכת המשפט של איראן על ידי המנהיג העליון של איראן עלי ח'אמנאי.<ref></ref>

על פי עורך הדין האיראני המוביל להגנה על זכויות אדם<ref></ref> מוחמד סייפזאדה, ראש מערכת המשפט של איראן נדרש להיות מוג'תהד עם ניסיון משמעותי בתחום. לאריג'אני, לעומת זאת, לא היה משפטן מנוסה ולא איש דת בעל דירוג גבוה, ונשא את התואר חוג'ת אל-אסלאם עד כמה חודשים לפני מינויו לתפקיד.<ref></ref> כהונתו של לאריג'אני כראש מערכת המשפט של איראן הסתיימה ב-7 במרץ 2019, כאשר המנהיג העליון עלי ח'אמנאי מינה תחתיו את אברהים ראיסי. חמיו של לאריג'אני הוא האייתוללה חוסיין וחיד חראסאני.

==קישורים חיצוניים==

==הערות שוליים==

קטגוריה:אנשי דת מוסלמים איראנים
קטגוריה:אנשי דת מוסלמים שיעים
קטגוריה:איראנים אנטי-אמריקאים
קטגוריה:איראנים אנטי-ציונים
קטגוריה:איראנים שהוטלו עליהם סנקציות של מחלקת האוצר של ארצות הברית
קטגוריה:פוליטיקאים איראנים
קטגוריה:איראנים שנולדו במאה ה-20
סאלח שאהין

סאלח שאהין (בערבית: صلاح شاهین; נולד ב־28 באוקטובר 1982) הוא ספורטאי פאראלימפי דרוזי-ישראלי, חבר המשלחת הישראלית ל.

==ביוגרפיה==
שאהין גדל בשפרעם ובצעירותו שיחק כדורסל בקריית מוצקין.

עבד באבטחת רשות שדות התעופה ובשנת 2005 נפצע בפיגוע במחסום קרני. שאהין נפצע מארבעה קליעים ונפגע בכף רגל שמאל ובאגן עם הגבלה ביכולת התנועה.

הוא משחק כדורסל כיסאות גלגלים בבית הלוחם ומתאמן בחתירה במרכז דניאל עמיחי ללימודי חתירה וימאות.

באותה שנה התחרה גם בחתירה קבוצתית (עם ברק חצור, מיכל פיינבלט, סימונה גורן וההגאית מרלנה מילר) סיים במקום השישי בזמן של 7:55 דקות. בתחרות אחרת (עם שי-לי מזרחי, ברק חצור, מיכל פיינבלט וההגאית לאה סאס) סיים במקום השביעי בזמן של 08:02:04 דקות.

בעקבות החמרה בפציעה הוא לקח פסק זמן מתחרויות ובשנת 2022 חזר להשתתף בתחרות הרגאטה שנערכה באיטליה, שם התחרה בחתירה אישית וסיים במקום החמישי עם זמן של 10:15.14 דקות.

בהמשך עבר להתאמן עם שחר מילפלדר. באליפות העולם 2023 הם הגיעו למקום הראשון ובאליפות אירופה 2023 הגיעו למקום השישי. באליפות העולם 2024 שנערכה בסרביה הגיעו למקום הרביעי בסירה זוגית מעורבת בזמן של 8:15.85 דקות.

במאי 2024 הבטיחו מילפלדר ושאהין את השתתפותם בתחרות חתירה זוגית ב, שם זכו במדליית ארד לאחר שסיימו במקום השלישי בזמן של 8:31.85 דקות.<ref></ref>

== הערות שוליים ==

קטגוריה:חותרים נכים ישראלים
קטגוריה:ספורטאים דרוזים ישראלים
קטגוריה:זוכי מדליית ארד פאראלימפית מישראל
קטגוריה:שחקני כדורסל נכים ישראלים
קטגוריה:ספורטאים ישראלים במשחקים הפאראלימפיים פריז (2024)
קטגוריה:חותרים במשחקים הפאראלימפיים פריז (2024)
קטגוריה:שפרעם: אישים
קטגוריה:ישראלים שנולדו ב-1982
קטגוריה:פצועי טרור ישראלים
תומאס סולטאני

תומאס אסקייל סולטאני (בלועזית: Tomás Ezequiel Sultani; נולד ב-22 ביוני 1998) הוא כדורגלן ארגנטינאי, המשחק בעמדת השוער בקבוצת מכבי חיפה.

== קריירת מועדונים ==

סולטאני נולד בעיר גארין שבפרוביינצית בואנס איירס, ארגנטינה, למשפחה ממוצא יהודי. גדל במחלקת הנוער של קבוצת ריאל פילאר .

בעונת 2018-2019 ערך את הבכורה בקבוצה הבוגרת וביחד איתה העפיל לליגה הרביעית לאחר שתי עונות ירד עם הקבוצה בחזרה לליגה החמישית.
לאחר שלוש עונות בשנת 2021 חתם בקבוצת סן טלמו מהליגה השנייה, את משחק הבכורה שלו ערך בחודש פברואר 2022.
בסיום העונה הצטרף לקבוצת ארסנאל דה סרנדי מליגת העל הארגנטינאית בסיום העונה ירד עם קבוצתו לליגת המשנה.
ב-6 ביוני 2024 חתם במכבי חיפה עד לסיום העונה, עם אופציה לעונה נוספת.

==קישורים חיצוניים== 

==הערות שוליים==

קטגוריה:כדורגלנים יהודים
קטגוריה:כדורגלנים ארגנטינאים
קטגוריה:כדורגלנים ישראלים
קטגוריה:שוערי כדורגל יהודים
קטגוריה:שוערי כדורגל ארגנטינאים
קטגוריה:שוערי כדורגל ישראלים
קטגוריה:ספורטאים יהודים ארגנטינאים
קטגוריה:בואנוס איירס: כדורגלנים
קטגוריה:כדורגלני ארסנאל דה סרנדי
קטגוריה:כדורגלני מכבי חיפה
קטגוריה:עולים בשנות ה-2020
קטגוריה:ישראלים ילידי ארגנטינה
קטגוריה:ארגנטינאים שנולדו ב-1998
Casa mia

"Casa mia" (בעברית: "הבית שלי") הוא שיר שהוקלט על ידי הזמר האיטלקי גאלי. הוא יצא לאור ב-7 בפברואר 2024 בהוצאת חברת התקליטים וורנר מיוזיק איטליה, כסינגל שלא מתוך אלבום האולפן.

השיר הגיע למקום החמישי במצעד הסינגלים האיטלקי.

== רקע וכתיבה ==
השיר נכתב על ידי המבצע, דווידה פטרלה ומיכאלה צוקה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-54.4 מיליון השמעות.

"Casa mia" היה שירו של גאלי לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום הרביעי.

== וידאו קליפ ==
הווידאו קליפ הרשמי של השיר פורסם ב-7 בפברואר 2024.

נכון ליוני 2024 עומד מונה הצפיות של הקליפ על למעלה מ-40 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| 2× פלטינה
| 200,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בפברואר 2024
|הזרמת מוזיקה • הורדה דיגיטלית
|וורנר מיוזיק איטליה
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי פסטיבל סן רמו 2024
קטגוריה:שירים באיטלקית
קטגוריה:סינגלים בהוצאת וורנר מיוזיק גרופ
איל טרה

גווידו לואיג'י סניה (באיטלקית: Guido Luigi Senia; נולד ב-3 בספטמבר 1997)<ref name="Donne Magazine"></ref> ידוע בבשם הבמה איל טרה (באיטלקית: Il Tre), הוא ראפר, זמר וכותב איטלקי. התפרסם בעיקר בזכות אלבומו Ali – Per chi non ha un posto in questo mondo, שהגיע לראש מצעד האלבומים האיטלקי.<ref></ref>

== קריירה ==
בשנת 2015 הוציא את סינגל הבכורה שלו, "Cataclisma", לאור דרך יוטיוב.<ref name=":0"></ref> בשנת 2016 נחל הצלחה גדולה כשהשתתף בתחרות ה-One Shot Game, וגבר על מתמודדים רבים עד הדחתו בגמר. ב-2018 פרסם את המיקסטייפ הראשון שלו, Cracovia Vol. 2, דרך חברת התקליטים טוטאל אינדיפנדנט. בשבוע הראשון לצאתו צבר מיליון השמעות בסטרימינג, 50,000 הורדות דיגיטליות ועותקיו הפיזיים אזלו מהמדף.<ref></ref>

הצלחת השיר "Bella Guido", שצבר למעלה משלושה מיליון צפיות ביוטיוב, הובילה את איל טרה לחתום על חוזה הקלטות עם החברות וורנר מיוזיק איטליה ואטלנטיק רקורדס. בשנת 2019 התעיד איגוד תעשיית ההקלטות האיטלקי את "Cracovia Pt. 3" בתואר פלטינה, לאחר שנמכר בכ-100,000 יחידות ברחבי המדינה.<ref></ref>

ב-19 בפברואר 2021 הוציא את אלבום הבכורה שלו, Ali – Per chi non ha un posto in questo mondo, לאור. קדם ליציאתו פורסם הסינגל "Pioggia". לאחר שבוע אחד בלבד נמנה בין האלבומים הנמכרים ביותר בכל הזמנים באיטליה.<ref></ref>

איל טרה היה אחד משלושים האמנים שהתחרו בפסטיבל סן רמו 2024, הקדם האיטלקי לאירוויזיון 2024, שהתקיים במאלמה שבשוודיה.<ref></ref> שירו לתחרות, "Fragili", סיים בערב הגמר במקום הרביעי.

== קישורים חיצוניים ==

== הערות שוליים ==

קטגוריה:ראפרים איטלקים
קטגוריה:איטלקים שנולדו ב-1997
ריקוד השטן: כת 7M בטיקטוק

ריקוד השטן: כת 7M בטיקטוק (באנגלית: Dancing for the Devil: The 7M TikTok Cult) היא סידרה תיעודית אמריקאית משנת 2024 העוסקת בהאשמות כנגד חברת ניהול הכישרונות 7M Films (ובעיקר על פעילותה ככת) המגייסת רקדניות טיקטוק, ועוקב אחר חייה של הקורבן-לכאורה של הכת, מירנדה ווילקינג.<ref></ref><ref></ref>

הסדרה מחולקת לשלושה פרקים. היא בוימה על ידי דרק דונן ויצאה לאור ב-29 במאי 2024 בשירות הזרמת המדיה נטפליקס.<ref></ref>

== קישורים חיצוניים ==
* [https://www.netflix.com/title/81638162 עמוד הסדרה], באתר נטפליקס

== הערות שוליים ==

קטגוריה:סרטים תיעודיים של נטפליקס
קטגוריה:סרטי 2024
2024 בממלכה המאוחדת

2024 בממלכה המאוחדת היא השנה בה הממלכה המאוחדת תחגוג 223 שנה מיום היווסדה.

== הנהגה ==
* מונרך - המלך צ'ארלס השלישי
* ראש ממשלה - רישי סונאק (המפלגה השמרנית הבריטית)

== אירועים בולטים ==
* 5 בפברואר - בית המלוכה הבריטי חושף שהמלך צ'ארלס חולה בסרטן.<ref></ref>
* 22 במרץ - בעקבות ספקולציות בתקשורת לגבי מצבה הבריאותי, קתרין, נסיכת ויילס חשפה כי היא חולה בסרטן ועוברת טיפולי כימותרפיה.<ref></ref>
* 29 ביולי - אירוע הדקירה ההמוני בסאות'פורט : באירוע דקירה המוני שבוצע בסטודיו לריקוד בסאות'פורט שבממלכה המאוחדת נרצחו שלושה ילדים, ו-10 אנשים נוספים נפצעו, מתוכם שמונה ילדים. המתקפה בוצעה על ידי אקסל רודקובאנה, אזרח בריטי בן 17 שנולד בקרדיף למהגרים מרואנדה.

=== אירועים צפויים ===
* 4 ביולי – הבחירות הכלליות בממלכה המאוחדת 2024.

== נפטרו ==
(:קטגוריה:בריטים שנפטרו ב-2024)
[[מייקל מוסלי]]
[[מייק לינץ']]
* 4 בינואר - גליניס ג'ונס, שחקנית, זמרת, רקדנית ופסנתרנית ולשית (נולדה ב-1923)
* 2 בפברואר - כריסטופר פריסט, סופר מדע בדיוני בריטי (נולד ב-1943)
* 23 בפברואר - כריס גוטייה, שחקן אנגלי-קנדי (נולד ב-1976)
* 26 בפברואר - ג'ייקוב רוטשילד, איש עסקים יהודי-בריטי (נולד ב-1936)
* 17 במרץ - סטיב הארלי, זמר-יוצר בריטי, אשר נודע במיוחד כסולן של הלהקה סטיב הארלי וקוקני רבל (נולד ב-1951)
* 4 באפריל - לין ריד בנקס, סופרת בריטית (נולדה ב-1929)
* 8 באפריל - פיטר היגס, פיזיקאי בריטי ופרופסור באוניברסיטת אדינבורו, חתן פרס נובל לפיזיקה לשנת 2013 (נולד ב-1929)
* 18 באפריל - ג'יימס לורנסון, שחקן תיאטרון, קולנוע וטלוויזיה בריטי (נולד ב-1940)
* 20 באפריל - אנדרו דייוויס, מנצח בריטי (נולד ב-1944)
* 5 במאי - ברנרד היל, שחקן קולנוע ותיאטרון בריטי (נולד ב-1944)
* 6 במאי - איאן גלדר, שחקן אנגלי (נולד ב-1949)
* 22 במאי - דייוויד וילקי, שחיין בריטי (נולד ב-1954)
* 5 ביוני - מייקל מוסלי, עיתונאי, מפיק, מנחה וסופר בריטי (נולד ב-1957)
* 19 באוגוסט - מייק לינץ', יזם טכנולוגיה בריטי, ממייסדי חברות אוטונומי, Invoke Capital ו-Darktrace. (נולד ב-1965)

==קישורים חיצוניים==

==הערות שוליים==

הממלכה המאוחדת
קטגוריה:2024 בממלכה המאוחדת
איסאק קיקואין

איסאק קיקואין (ברוסית: Исаак Константинович Кикоин; 28 במרץ 1908, זאגר - 28 בדצמבר 1984, מוסקבה) היה פיזיקאי סובייטי ממוצא יהודי. הוא התמחה בפיזיקה גרעינית.

==קורות חיים==
איסאק קיקואין נולד בשנת 1908 בזאגר (אז בתחומי האימפריה הרוסית כיום בליטא למשפחה יהודית. אביו היה מורה בבית ספר יהודי בעיירה. בשנת 1915 כאשר חזית מלחמת העולם הראשונה התקרבה לאזור המשפחה עברה לפסקוב. בעיר זו הם התגוררו שנים רבות. אביו נפטר בשנת 1940 ואמו נרצחה על ידי הנאצים כאשר פסקוב נכבשה על ידם.

קיקואין סיים לימודי בית ספר, למד בבית ספר לטכנאים וקיבל הסמכת מודד. בשנת 1925 הוא התחיל לימודי פיזיקה במכון הפוליטכני בלנינגרד.

עוד בהיותו סטודנט קיקואין החל לפרסם תוצאות ניסויים שביצע. לאחר סיום הלימודים הוא נותר במכון בו למד. בשנת 1930 הוא נשלח להשתלמות לגרמניה והולנד. בחזרה לברית המועצות קיקואין החל ללמד במוסדות להשכלה גבוהה בלנינגרד.

בשנת 1933 קיקואין גילה תופעה חדשה במוליכי למחצה שנקראת כיום "תופעת קיקואין-נוסקוב". הוא התחיל לעבוד במכון לפיזיקה וטכנולוגיה.

בשנת 1935 לאחר הקמת מכון לפיזיקה בסברדלובסק הוא עבר למקום עבודה החדש. הוא היה מלמד באוניברסיטה טכנית בעיר וכיהן כפרופסור.

לאחר תחילת קרבות מלחמת העולם השנייה קיקואין החל לבצע מחקרים בתחומים שתמחו במאמץ המלחמתי. בשנת 1943 הוא התחיל לעבוד על הפרויקט הגרעיני של ברית המעוצות. הוא היה המוביל בפרויקט בניית מתקנים להעשרת אורניום שנבנו אזור.

לאחר הקמת "מכון קורצ'טוב" קיקואין עבר למכון והחל משנת 1960 היה סגן מנהל המכון.

החל משנת 1945 קיקואין היה פרופסור באוניברסיטה הלאומית למחקר גרעיני במוסקבה, בשנת 1959 הוא עבר לאוניברסיטת מוסקבה בה היה פרופסור עד לשנת 1977.

בשנת 1953 קיקואין נבחר לאקדמיה למדעים של ברית המועצות.

בשנת 1969 קיקואין היה בין המייסדים של ירחון למדע פופולרי "קוונט" שיוצא לאור גם כיום.

קיקואין נכנס לתחום כתיבת ספר לימוד וכתב כמה ספרי לימוד לפיזיקה עבור בתי הספר (ביחד עם אחיו). הוא קידם נושא אולימפיאדות לפיזיקה והעביר החלטה שזוכי התחרות יתקבלו למוסדות להשכלה גבוהה ללא מבחנים.

על תרומתו לקידום המדע וטכנולוגיה בתחום הגרעין לקיקואין הוענקו עיטורים רבים כולל עיטור לנין (7 פעמים), גיבור העמל הסוציאליסטי (פעמיים), פרס ברית המועצות (6 פעמים), פרס לנין ועוד.

קיקואין נפטר בשנת 1984 ונטמן בבית העלמין נובודוויצ'י.

בשנת 1991 יצא לאור ספר על חייו.

==קישורים חיצוניים==

* [https://ufn.ru/ufn86/ufn86_6/ufn866l.pdf ביוגרפיה] 
* [https://web.archive.org/web/20160818194650/http://www.nrcki.ru/pages/main/5762/5914/5351/5359/5431/5444/index.shtml ביוגרפיה] 

קטגוריה:מדענים יהודים סובייטים
קטגוריה:כימאים יהודים
קטגוריה:מקבלי עיטור הדגל האדום של העמל
קטגוריה:גיבורי העמל הסוציאליסטי
קטגוריה:יהודים חברי האקדמיה למדעים של ברית המועצות
קטגוריה:זוכי פרס לנין
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:סגל אוניברסיטת מוסקבה
קטגוריה:מחברי ספרי לימוד
קטגוריה:אישים הקבורים בבית העלמין נובודוויצ'יה
קטגוריה:ילידי 1908
קטגוריה:נפטרים ב-1984
עקיבה יגלום

עקיבה יגלום (ברוסית: Акива Моисеевич Яглом; ( 6 במרץ 1921, חרקיב- 13 בדצמבר 2007, בוסטון) היה פיזיקאי ומתמטיקאי סובייטי-רוסי-אמריקאי ממוצא יהודי.

==קורות חיים==
עקיבה יגלום נולד בשנת 1921 בחרקיב (אז בתחומי ברית המועצות כיום באוקראינה למשפחה יהודית. אביו היה לבר מערכת על עיתון מפלגת פועלי ציון.
לעקיבה היה אח תאום איסאק.

בשנת 1926 המשפחה עברה למוסקבה. האחים הצטיינו במתמטיקה וזכו במקום ראשון באולימפיאדה העירונית. עוד בתקופת בית ספר יגלום התיידד עם אנדריי סחרוב והם היו חברים שנים רבות.

בשנת 1938 אחים החלו ללמוד באוניברסיטת מוסקבה. בשנת 1941 בתחילת מלחמת העולם השנייה הם התנדבו לצבא אך נדחו בגלל בעיות בריאות. המשפחה עברה לסברדלובסק בה הם היימו את הלימודים.

בהמלצת אנדריי קולמוגורוב הם התחילו לעבוד במכון של אקדמיה למדעים של ברית המועצות. בשנת 1943 עקיבה החל לעבוד ב"מכון סטקלוב" למתמטיקה וסיים שם עבודת תואר שלישי. ביחד עם ישראל גלפנד הוא נכנס לפיזיקה תאורטית. איגור תאם וויטלי גינזבורג הצעו לו לעבוד בתחום זה. לאחר שהתברר לו שפעליות קשורה לפיתוח פצצה גרעינית הוא סירב. בשלב זה הוא חשב שבמהך ניתן יהיה לחזור לתחום.

עקיבה יגלום החל לעבוד במעבדה לחקר אטמוספירה בראשות קולמוגורוב. בהמשך התברר שלא ניתן לחזור למכון קורצ'טוב והוא עבד בתחומים של חקר אטמוספירה במשך 45 שנים.

בנוסף לפעליות מחקרית יגלום היה מלמד באוניברסיטת מוסקבה מונה לפרופסור בקתדרה לתורת ההסתברות.

בשנת 1968 אחרי שיגלום חתם במכתב להגנת אלכסנדר יסנין-וולפין יגלום פותר באוניברסיטה. הוא המשיך לעבוד במסגרת מכון של האקדמיה.

בשנת 1988 יגלום קיבל פרס של איגוד הפיזיקאים של ארצות הברית.

בשנת 1992 יגלום עבר לארצות הברית והחל ללמד במכון הטכנולוגי של מסצ'וסטס.

יגלום נפטק בשנת 2007. באותה שנה הונקה לו מדללי של איגו אירופאי למדעי כדור הארץ.

בשנות ה-60 של המאה ה-20 הוא כתב ספר "הידרומכניקה סטיסטית" ב-2 כרכים. בשנת 1975 פורמסה מהדורה מעודכנת שתורגמה לאנגלית. בסך הכול הוא כתב 7 ספרים ומאות מאמרים מדעיים.

==קישורים חיצוניים==

* [https://news.mit.edu/2007/obit-yaglom-1218 ביוגרפיה] 
* [https://old.mccme.ru//free-books//matpros/mpg.pdf ביוגרפיה] 
* [https://web.archive.org/web/20110907145751/http://ecommons.cornell.edu/bitstream/1813/17258/5/Yaglom_12-2-1988_transcript.pdf ריאיון עם יגלום] 

קטגוריה:מדענים יהודים סובייטים
קטגוריה:פיזיקאים יהודים
קטגוריה:מתמטיקאים יהודים
קטגוריה:סגל אוניברסיטת מוסקבה
קטגוריה:יהודים שהיגרו מרוסיה לארצות הברית
קטגוריה:ילידי 1921
קטגוריה:נפטרים ב-2007
סלמה ג'נובה

סלמה ג'נובה או סלמה ג'נובזה (באיטלקית: Salame genovese di Sant'Olcese) הוא נקניק איטלקי. מהיישוב Sant'Olcese (פעם יוצר גם בכפר השכן Orero שכיום בתחום עיריית Serra Riccò) וידועה בייצור של סלמה (ברבים: סלמי) טחון גס-גרגר ותיבול טיפוסי.

== היסטוריה ==
נראה שהליגורים הקדומים שישבו בוואל פולצ'וורה למדו את הטכניקות לשימור חזיר מהרומאים. טכניקות אלה נמסרו במשך מאות שנים על ידי חקלאים באזור סנט'אולצ'זה, שבו גידול חזירים היה נפוץ בעבר.

הסלמה שנקרא "די סנט'אולצ'זה" הופק לראשונה בכפר Orero, היום כפר השייך כאמור לעיריית סרה ריקו, אך עד 1877 היה חלק מעיריית סנט'אולצ'זה. הייצור התעשייתי וההצלחה המסחרית באזור ג'נובה החלו בהחלט לפני תחילת המאה ה-19.<ref>[http://www.cabellasalumi.com/salumificio_cabella_prodotti/salame_santolcese.html Note storiche sul sito del salumificio Cabella] </ref> <ref></ref>

נכון לעכשיו, הייצור של סאלומי מסוג זה מוגבל לשני מפעלי בשר לייצור נקניק בסנט'אולצ'זה, שניהם ממוצא עתיק.

== הכנה ==
סלמה סנט'אולצ'זה עשוי בחלקים שווים של בשר חזיר ובשר בקר שמגיעים מבעלי חיים בוגרים ממחוז מפיימונטה, ובמיוחד מאזורי אסטיניאנו, מאלסנדרינו וקונינזה, השייכים לגזעי ביאנקה פימונטזה וברונלפינה (Bianca Piemontese ו Brunalpina) כלומר "לבן פימונטזה" ו"חום אלפיני".

בשר החזיר (שומן חזיר ובייקון, 60% רזה ו-40% שמן) כבר לא מיוצר במקום, אלא מגיע מחוות נבחרות בצפון איטליה.

תהליך הייצור שונה מזה של סלאמי איטלקי אחרים וכולל חיתוך ידני של הבשר (לאחר חיסול גידים וסחוס), ואז העברת החלקים הרזים במטחנת בשר (בעוד החלקים השומניים נותרים בקוביות), מעורבב עם פלפל שחור טחון גס. (יש המשמיטים אותו), אבקת שום, יין לבן מ-Val Polcevera ומלח בישול ולאחר מכן התערובת המתובלת ממולאת לתוך מעטפת מילוי נקניק והנקניקים קשורים ביד, נוהג שמניח מראש מיומנות והתמקצעות ניכרת של הצוות.

לאחר מכן עוברים הסלאמי להתבגרות ויישון, תחילה למשך מספר ימים בחדר מיוחד בחום של פלטה המוזנת מעץ אלון, לאחר מכן למשך חודשיים או שלושה נחשפים לאוויר בחדר יבש עם טמפרטורה ולחות מבוקרות.

מוצר אחר, מוסטרדלה, מופק מחלקי חזיר שאינם בשימוש בתהליך הנ"ל.<ref></ref>

== צריכה ==
באופן מסורתי אוכלים את הסלמי הזה באביב בליווי פול טרי ופקורינו מסרדיניה טרי ושמן זית ליגורי כתית מעולה. כשהוא חתוך, הוא מציג ארומה ריחנית וטעם שום קל המדגיש את עדינותו.

== לקריאה נוספת ==
* מוצרי מזון חקלאי איטלקי מסורתי
== קישורים חיצוניים ==
* [https://www.cabellasalumi.com/it/ Cabella Salumi di Sant'Olcese]
* [https://www.parodisantolcese.com/ Salumificio Parodi a Sant'Olcese]

== הערות שוליים ==

קטגוריה:המטבח האיטלקי
קטגוריה:נקניקים
2023 בממלכה המאוחדת

2023 בממלכה המאוחדת היא השנה בה הממלכה המאוחדת חגגה 222 שנה מיום היווסדה.

== הנהגה ==
* מונרך - המלך צ'ארלס השלישי
* ראש ממשלה - רישי סונאק (המפלגה השמרנית הבריטית)

== אירועים בולטים ==
המלך צ'ארלס השלישי ורעייתו המלכה קמילה מנופפים לקהל במרפסת ארמון בקינגהאם לאחר טקס הכתרתם
* 6 במאי – טקס הכתרת צ'ארלס השלישי וקמילה, למלך ומלכת הממלכה המאוחדת
* 9–13 במאי – נערכו שני חצאי גמר וגמר אירוויזיון 2023 בליברפול.

== נפטרו ==
(:קטגוריה:בריטים שנפטרו ב-2023)
סר מייקל גמבון
ג'ף בק
* 4 בינואר - פיי ולדון, סופרת ומחזאית אנגלייה (נולדה ב-1931)
* 10 בינואר - ג'ף בק, גיטריסט רוק אנגלי (נולד ב-1944)
* 12 בינואר - פול ג'ונסון, עיתונאי, היסטוריון, כותב נאומים וסופר אנגלי (נולד ב-1928)
* 27 בינואר - סילביה סימס, שחקנית אנגלייה (נולדה ב-1934)
* 5 במרץ - אלן ג'יי, סייף בריטי-יהודי (נולד ב-1931)
* 12 במרץ - פילידה בארלו, אמנית בריטית (נולדה ב-1944)
* 10 באפריל - אן פרי, סופרת בריטית (נולדה ב-1938)
* 13 באפריל - מרי קוואנט, מעצבת אופנה ואייקון אופנה בריטי שהשפיעה רבות על האופנה בשנות ה-60 בלונדון. (נולדה ב-1930)
* 19 במאי - מרטין איימיס, סופר בריטי (נולד ב-1949)
* 21 במאי - ריי סטיבנסון, שחקן צפון אירי (נולד ב-1964)
* 14 ביוני - ג'ון הולינס, שחקן ומאמן כדורגל אנגלי (נולד ב-1946)
* 15 ביוני - גלנדה ג'קסון, שחקנית קולנוע ופוליטיקאית אנגלייה מטעם מפלגת הלייבור הבריטית, זוכת שני פרסי אוסקר, שני פרסי אמי, פרס גלובוס הזהב ופרס טוני (נולדה ב-1936)
* 15 ביוני - גורדון מקווין, כדורגלן סקוטי (נולד ב-1952)
* 16 ביוני - בן הלפגוט, מרים משקולות יהודי בריטי (נולד ב-1929)
* 16 ביוני - אנג'לה ת'ורן, שחקנית אנגלייה (נולד ב-1939)
* 16 ביולי - ג'יין בירקין, שחקנית קולנוע, במאית, דוגמנית וזמרת אנגלייה (נולדה ב-1946)
* 17 ביולי - ריצ'רד לין, פסיכולוג וסופר בריטי (נולד ב-1930)
* 24 ביולי - טרבור פרנסיס, כדורגלן ומאמן אנגלי (נולד ב-1954)
* 13 באוגוסט - פטרישיה ברדין, זמרת, סופרת ושחקנית בריטית (נולדה ב-1935)
* 13 בספטמבר - רוג'ר ויטאקר, זמר ומוזיקאי אנגלי (נולד ב-1936)
* 27 בספטמבר - מייקל גמבון, שחקן קולנוע ותיאטרון בריטי יליד אירלנד (נולד ב-1940)
* 2 באוקטובר - פרנסיס לי, כדורגלן ואיש עסקים אנגלי (נולד ב-1944)
* 7 באוקטובר - פיליס לאטור, סוכנת חשאית במנהלת המבצעים המיוחדים של בריטניה במהלך מלחמת העולם השנייה בצרפת (נולדה ב-1921)
* 21 באוקטובר - בובי צ'רלטון, כדורגלן אנגלי (נולד ב-1937)
* 14 בנובמבר - טום ארנולד, פוליטיקאי בריטי (נולד ב-1947)
* 16 בנובמבר - א"ס בייאט, סופרת ומשוררת אנגלייה (נולדה ב-1936)
* 19 בנובמבר - ג'וס אקלנד, שחקן אנגלי (נולד ב-1928)
* 23 בנובמבר - טרי ונבלס, כדורגלן ומאמן כדורגל אנגלי (נולד ב-1943)
* 23 בדצמבר - ריצ'רד רמפטון, עורך דין בריטי (נולד ב-1941)

==קישורים חיצוניים==

==הערות שוליים==

הממלכה המאוחדת
קטגוריה:2023 בממלכה המאוחדת
אופיר האוזמן

אופיר האוזמן (נולדה ב-13 באפריל 1987) היא עיתונאית ישראלית. משמשת כעורכת וכתבת ב-ynet מאז שנת 2013, ומאז שנת 2024 עורכת את ערוץ המעורבות של האתר.

== ביוגרפיה ==
האוזמן, נשואה ואמא לשניים, נולדה בקיבוץ דליה שברמת מנשה. בוגרת מחלקת התקשורת במכללת ספיר.

החלה את עבודתה ב-ynet ב-2013 כמתמחה במסגרת לימודיה במכללת ספיר, והשתלבה בערוץ הבריאות של האתר. כעבור כשנה מונתה לעורכת משנה של ערוץ האוכל ושימשה בתפקיד זה במשך כמה שנים<ref></ref>.

בשנת 2020, עם פרוץ מגפת הקורונה, מונתה לממלאת מקום עורך ערוץ החופש של ynet במקום אסף רוזן שהועבר לתגבר את דסק החדשות. בשנת 2022 הצטרפה למדור הפרימיום של האתר ynet+ המפרסם כתבות מגזין, עומק ותחקירים בתשלום. בתחילת 2024 מונתה לעורכת ערוץ המעורבות.

== קישורים חיצוניים ==
* [https://www.ynet.co.il/topics/אופיר_האוזמן רשימת הכתבות של אופיר האוזמן ב-ynet]
* 

== הערות שוליים ==

קטגוריה:עיתונאיות ישראליות
קטגוריה:סגל ynet
קטגוריה:כתבים ישראלים

קטגוריה:ישראלים שנולדו ב-1987
קטגוריה:ישראליות שנולדו ב-1987
2022 בממלכה המאוחדת

2022 בממלכה המאוחדת היא השנה בה הממלכה המאוחדת חגגה 221 שנה מיום היווסדה.

== הנהגה ==
* מונרך - המלכה אליזבת השנייה עד 8 בספטמבר, המלך צ'ארלס השלישי
* ראש ממשלה - בוריס ג'ונסון (המפלגה השמרנית הבריטית) עד 6 בספטמבר, ליז טראס (המפלגה השמרנית הבריטית) עד 25 באוקטובר, רישי סונאק (המפלגה השמרנית הבריטית)

== אירועים בולטים ==
המלכה אליזבת השנייה מובאת למנוחות
* מגפת הקורונה בממלכה המאוחדת
* 7 ביולי – ראש ממשלת בריטניה בוריס ג'ונסון מודיע על התפטרותו
* 8 בספטמבר – מותה של אליזבת השנייה - המלכה אליזבת השנייה הלכה לעולמה בגיל 96, לאחר 70 שנות מלכות.<ref></ref>
* 8 בספטמבר – צ'ארלס השלישי הפך למלך הממלכה המאוחדת של בריטניה הגדולה וצפון אירלנד ו-14 ממלכות חבר העמים הבריטי.
* 19 בספטמבר – הלוויית המלכה אליזבת השנייה - המלכה אליזבת השנייה מובאת למנוחות באחת ההלוויות הגדולות בהיסטוריה
* 20 באוקטובר – ליז טראס מתפטרת מתפקיד ראש ממשלת הממלכה המאוחדת אחרי 45 ימי כהונה בלבד הכהונה הקצרה ביותר בהיסטוריה של בריטניה

== נפטרו ==
(:קטגוריה:בריטים שנפטרו ב-2022)
אליזבת השנייה, מלכת הממלכה המאוחדת
* 10 בינואר – גארי וולדהורן, שחקן אנגלי (נולד ב-1943)
* 19 בינואר – דויד קוקס, סטטיסטיקאי בריטי (נולד ב-1924)
* 9 בפברואר – ג'וזף הורוביץ, מלחין ומנצח אנגלי ממוצא יהודי (נולד ב-1926)
* 17 בפברואר – סטיב ברטנשו, שחקן ומאמן כדורגל אנגלי (נולד ב-1935)
* 7 במרץ – ג'רמי צ'יילד, שחקן אנגלי (נולד ב-1944)
* 17 במרץ – פיטר בולס, שחקן אנגלי (נולד ב-1936)
* 3 באפריל – ג'ון בראון, שחקנית אנגלייה (נולדה ב-1927)
* 9 באפריל – ג'ק היגינס, סופר אנגלי שנודע בשל המותחנים הרבים שכתב (נולד ב-1929)
* 18 באפריל – הריסון ברטוויסל, מלחין אנגלי (נולד ב-1934)
* 3 במאי – טוני ברוקס, נהג מרוצים בריטי (נולד ב-1932)
* 8 במאי – דניס ווטרמן, שחקן וזמר אנגלי (נולד ב-1948)
* 9 במאי – ג'ון קוטס, מתמטיקאי, חבר החברה המלכותית הבריטית, פרופסור בחוג למתמטיקה עיונית באוניברסיטת קיימברידג' שבאנגליה (נולד ב-1945)
* 2 ביולי – פיטר ברוק, במאי תיאטרון, במאי קולנוע, תאורטיקן של תיאטרון ומפיק בריטי-יהודי (נולד ב-1925)
* 11 ביולי – מונטי נורמן, זמר ומלחין מוזיקה לסרטים יהודי בריטי (נולד ב-1928)
* 24 ביולי – דייוויד וורנר, שחקן בריטי (נולד ב-1941)
* 28 ביולי – ברנרד קריבינס, שחקן אופי, קומיקאי ומדבב אנגלי (נולד ב-1928)
* 8 באוגוסט – אוליביה ניוטון-ג'ון, זמרת ושחקנית אוסטרלית-בריטית (נולדה ב-1948)
* 9 באוגוסט – ניקולס אוונס, עיתונאי, תסריטאי, מפיק טלוויזיה וקולנוע וסופר אנגלי (נולד ב-1950)
* 18 באוגוסט – ג'וזפין טוסון, שחקנית תיאטרון וטלוויזיה אנגלייה (נולדה ב-1931)
* 8 בספטמבר – אליזבת השנייה, מלכת הממלכה המאוחדת (נולדה ב-1926)
* 23 בספטמבר – הילרי מנטל, סופרת בריטית (נולדה ב-1952)
* 20 באוקטובר – עטרה בן-טובים, מוזיקאית בריטית, חלילנית קלאסית ומייסדת תוכנית הקונצרטים לילדים בלונדון (נולדה ב-1940)
* 7 בנובמבר – לסלי פיליפס, שחקן אנגלי (נולד ב-1924)
* 24 בנובמבר – חנוך ארנטרוי, רב ודיין בריטי ממוצא גרמני (נולד ב-1932)
* 24 בנובמבר – ניל רובינסון, כדורגלן אנגלי (נולד ב-1957)
* 30 בנובמבר – כריסטין מקווי, זמרת, קלידנית, ופזמונאית בריטית (נולדה ב-1943)
* 10 בדצמבר – בריל גריי, בלרינה אנגלייה (נולדה ב-1927)
* 22 בדצמבר – רונאן ויברט, שחקן אנגלי (נולד ב-1964)
* 23 בדצמבר – ג'ורג' כהן, כדורגלן אנגלי ששיחק בעמדת המגן הימני (נולד ב-1939)
* 23 בדצמבר – מקסי ג'אז, מוזיקאי, ראפר, זמר-יוצר ודי. ג'יי. בריטי (נולד ב-1957)

==קישורים חיצוניים==

==הערות שוליים==

הממלכה המאוחדת
קטגוריה:2022 בממלכה המאוחדת
2021 בממלכה המאוחדת

2021 בממלכה המאוחדת היא השנה בה הממלכה המאוחדת חגגה 220 שנה מיום היווסדה.

== הנהגה ==
* מונרך - המלכה אליזבת השנייה
* ראש ממשלה - בוריס ג'ונסון (המפלגה השמרנית הבריטית)

== אירועים בולטים ==
* מגפת הקורונה בממלכה המאוחדת
* 3 במרץ - רצח שרה אוורארד
* 9 באפריל - הדוכס מאדינבורו הנסיך פיליפ, שהיה בעלה של המלכה אליזבת', הלך לעולמו בגיל 99.
* 11–13 ביוני - פסגת ה-G7 ה-47 במספר התקיימה בקורנוול ובה לקחו חלק מנהיגים ממדינות הגדולות והמפותחות ביותר בעולם אשר דנו בסוגיות שונות בעלות חשיבות גלובלית כולל מגפת הקורונה, שינויי האקלים ועוד. זו הייתה פסגת ה-G7 הראשונה שהתקיימה מאז פרוץ מגפת הקורונה.
* 15 בספטמבר – הכרזה על ברית ההגנה AUKUS בין ארצות הברית, אוסטרליה ובריטניה.
* 15 באוקטובר - רצח דייוויד איימס

== נפטרו ==
(:קטגוריה:בריטים שנפטרו ב-2021)
הנסיך פיליפ, דוכס אדינבורו
צ'ארלי ווטס
מייקל אפטד
* 3 בינואר – ג'רי מרסדן, זמר-פזמונאי אנגלי, מוזיקאי ואיש טלוויזיה (נולד ב-1942)
* 5 בינואר – קולין בל, כדורגלן אנגלי (נולד ב-1946)
* 7 בינואר – מייקל אפטד, במאי, מפיק, סופר ושחקן בריטי (נולד ב-1941)
* 8 בפברואר – סיריל מנגו, היסטוריון וחוקר תולדות האמנות בריטי יליד איסטנבול (נולד ב-1928)
* 24 בפברואר – רונלד פיקאפ, שחקן אנגלי (נולד ב-1940)
* 3 במרץ – ניקולה פאג'ט, שחקנית אנגלייה (נולדה ב-1945)
* 8 במרץ – טרוור פיקוק, שחקן אופי בתיאטרון ובטלוויזיה, תסריטאי ופזמונאי אנגלי (נולד ב-1931)
* 5 באפריל – פול ריטר, שחקן תיאטרון קולנוע וטלוויזיה בריטי (נולד ב-1966)
* 9 באפריל – הנסיך פיליפ, הדוכס מאדינבורו (נולד ב-1921)
* 12 באפריל – שירלי ויליאמס, פוליטיקאית ואקדמאית בריטית שהנהיגה את המפלגה הסוציאל-דמוקרטית ואת המפלגה הליברל-דמוקרטית (נולדה ב-1930)
* 16 באפריל – הלן מקרורי, שחקנית קולנוע, תיאטרון וטלוויזיה אנגלייה (נולדה ב-1968)
* 23 ביוני – ג'ון מקאפי, מתכנת, יזם ואיש עסקים בריטי-אמריקאי (נולד ב-1945)
* 3 ביולי – אן סטליבראס, שחקנית אנגלייה (נולדה ב-1938)
* 12 באוגוסט – אונה סטאבס, שחקנית ורקדנית אנגלייה (נולדה ב-1937)
* 24 באוגוסט – צ'ארלי ווטס, מתופף אנגלי, שנודע בעיקר כחבר בלהקת הרוק הרולינג סטונז (נולד ב-1941)
* 13 בספטמבר – אנתוני יואיש, אסטרונום בריטי, חתן פרס נובל לפיזיקה (נולד ב-1924)
* 15 בספטמבר – אפרים פרדיננד איינהורן, איש עסקים ורב אוסטרי-בריטי אורתודוקסי (נולד ב-1918)
* 19 בספטמבר – ג'ון צ'אליס, שחקן אנגלי (נולד ב-1942)
* 19 בספטמבר – ג'ימי גריבס, כדורגלן אנגלי ששיחק בעמדת החלוץ (נולד ב-1940)
* 15 באוקטובר – דייוויד איימס, פוליטיקאי בריטי מהמפלגה השמרנית (נולד ב-1952)
* 3 בנובמבר – דורותי מנלי, אצנית בריטית (נולדה ב-1927)
* 28 בנובמבר – פרנק ויליאמס, איש עסקים בריטי, המייסד והבעלים של קבוצת המרוצים ויליאמס (נולד ב-1942)
* 30 בנובמבר – ריי קנדי, כדורגלן אנגלי (נולד ב-1951)
* 3 בדצמבר – אנטוני שר, שחקן יהודי אנגלי יליד דרום אפריקה (נולד ב-1949)
* 18 בדצמבר – ריצ'רד רוג'רס, אדריכל בריטי (נולד ב-1933)
* 27 בדצמבר – אפריל אשלי, דוגמנית ומארחת אנגלייה (נולדה ב-1935)

==קישורים חיצוניים==

==הערות שוליים==

הממלכה המאוחדת
קטגוריה:2021 בממלכה המאוחדת
קלבסס

קָלָבַּ֫סַס (באנגלית: Calabasas) היא עיר באזור הדרום-מערבי של עמק סן פרננדו במחוז לוס אנג'לס, קליפורניה, ארצות הברית. העיר שוכנת למרגלות הרי סנטה מוניקה וסנטה סוזנה, 48.1 ק"מ צפונית-מערבית למרכז לוס אנג'לס, ואוכלוסייה מונה 22,491 תושבים (נכון ל-1 ביולי 2022).

==שם וסמל==
השם Calabasas הוא גרסה מקומית של המילה הספרדית Calabazas, שפירושה "דלעות חורף" (האזור שופע דלעות בר). הבוטנאי הספרדי חוסה לונחינוס מרטינס תיעד את לאס קלבאסס כשם מקום בשנת 1792.

הסמל הרשמי של העיר מתאר עקב אדום-זנב הממריא מעל הרים.

==היסטוריה==
לפני מאות שנים חיו בקלבאסס של ימינו אמריקים ילידים בני צ'ומש . מגלי ארצות ספרדים היו האירופאים הראשונים שהגיעו לאזור. בשנת 1770 חצתה את האזור משלחת בראשות גספר דה פורטולה בשובה דרומה למקסיקו, לאחר שנכנסה לצפון קליפורניה. בשנת 1776 חנתה שם קבוצה נוספת של חוקרים בראשות חואן באטיסטה דה אנזה בדרכם צפונה ממקסיקו.

Calabasas היה השם שניתן לחווה באזור לוס אנג'לס בשנת 1795. בית הטיט לאוניס (Leonis Adobe), בעיר העתיקה קלבסאס, מתוארך לשנת 1844 והוא אחד המבנים העתיקים ביותר ששרדו בלוס אנג'לס רבתי. העיר התאגדה ב-5 באפריל 1991, מה שהפך אותה לעיר החדשה ביותר במחוז לוס אנג'לס.

==גאוגרפיה==
קלבאסס ממוקמת באזור הדרום-מערבי של עמק סן פרננדו, בין מרגלות הרי סנטה מוניקה וסנטה סוזנה. היא נמצאת במרחק של 48.1 ק"מ צפונית-מערבית למרכז העיר לוס אנג'לס (דרך כביש 101). העיר גובלת בשכונת וודלנד הילס של לוס אנג'לס בצפון מזרח, טופנגה במזרח, מאליבו בדרום, אגורה הילס במערב והידן הילס בצפון. נתיב ההנצחה אל קמינו ריאל חוצה את קלבאסס ממזרח למערב כחלק מהכביש המהיר ונטורה (בעצמו חלק מכביש 101 בקטע זה).

עד 2015, מספר סיפוחים הגדילו את שטח הקרקע הכולל של העיר ל-35 קמ"ר.

אחת השכונות העתיקות ביותר בקלבאסס היא פארק מודרן, המכונה "רחובות הציפורים". בשכונה, שהייתה בעבר כפר אמנים, נותרו שרידים מבית המועדון, הבריכה והבקתות, אשר פזורים על פני רחובות עם שמות של ציפורים כגון "Meadow Lark" (פַּזָּאִי, "עפרוני האחו"), "Blackbird" (שַׁחֲרוּר), "Bluebird" (קיכלי סיאליה), ו-"Hummingbird" (קוליברי, "יונק הדבש"), הממוקמים ממש מאחורי בית הספר התיכון קלבאסס.

==קישורים חיצוניים==

קטגוריה:מחוז לוס אנג'לס: ערים
קטגוריה:יישובים שהוקמו ב-1991
אנוטקה

-קואס במוזל (אזור יין) בגרמניה]]
אֶנוֹטֶקָה (באיטלקית: Enoteca) היא מילה איטלקית שמקורה במילה היוונית Οινοθήκη, שפירושה המילולי הוא 'מאגר יין' (מ- Οινός - יין, ו-Θήκη' - מאגר, קנקן), אך הוא משמש לתיאור סוג מיוחד של חנות יין מקומית או אזורית שמקורה באיטליה.<ref name="OCW Enoteca">J. Robinson (ed), "The Oxford Companion to Wine", Third Edition, p 255, Oxford University Press 2006. .</ref> הרעיון של אנוטקה התפשט גם לכמה מדינות אחרות.

אנוטקה מקורית מכוונת בעיקר לתת למבקרים או לתיירים את האפשרות לטעום את היינות הללו במחיר סביר ואולי לקנות אותם.<ref>Virbila, S. Irene. [https://www.nytimes.com/1988/06/19/travel/tasting-the-fruit-of-the-italian-vine.html "Tasting the Fruit Of the Italian Vine"], The New York Times, June 19, 1988. Accessed November 12, 2023. "Though the term enoteca usually denotes a wine store, it sometimes means a wine bar (usually part of the store) where the wandering oenophile can explore Italian vintages from just one region or from all over Italy."</ref> אנוטקה מופעלת לרוב בשיתוף פעולה עם מגדלים או ארגוני מגדלים או ארגון התיירות בכפר או באזור. הסיבה שמוסדות כאלה נקראו "ספריות יין" הייתה שהם נועדו כמקור למידע מעשי על יינות מקומיים ולא כחנויות רגילות לכמויות גדולות יותר של כל יין או היו מיועדות בעיקר ללקוחות מבוססים. לעיתים קרובות, אנוטקה מחזיקה כמויות קטנות למדי של כל יין, ולקוחות המעוניינים לרכוש כמויות גדולות לאחר הטעימה מופנים ישירות ליצרנים. במקרים מסוימים, אנוטקה תמכור גם מוצרי מזון מקומיים אחרים ו/או תגיש חטיפים קטנים לצד היינות.

מסורת ארוכת שנים שקודמת לשיטת המטבעות החדשה, היא חנות היין בפאלאצו אנטינורי, בפירנצה, שבה יינות אנטינורי זמינים בכוסות, כבר יותר ממאה שנה.

האנוטק התפשטו גם מצפון להרי האלפים, לאוסטריה, תחת השם הגרמני וינוטק (Vinothek), ומאוסטריה לגרמניה.

להיות מסונף ומשויך לאנוטקה כנראה מועיל יותר ליצרנים קטנים יותר, שלא מוכרים מדי, יותר מאשר ליצרנים גדולים או מבוססים. למבקרים מזדמנים יהיה קל יותר לגלות אנוטקה והייצרן הקטן לא יצטרך להשאיר חנות פתוחה ביקב שלו למקרה שמישהו יעבור לידו כדי לרכוש כמה בקבוקים. מצד שני, יינות רבים זמינים זה לצד זה לטעימה, השוואה ותחרות, יהיה טוב יותר עבור יקבים בעלי ביצועים טובים.

== שימושים נוספים במונח ==
=== חנויות יין ומסעדות ===
בגלל הפופולריות של תפיסת האנוטקה במקומות מסוימים, חנויות יין "יוקרתיות רגילות" מכנות את עצמן לפעמים גם אנוטקה או Vinothek, מבלי להתמקד ביינות מקומיים או לספק את צורכי המידע של המבקרים. חנות יין איכותית נקראת כיום לרוב enoteca באיטלקית. בעבר נעשה שימוש נפוץ בשם "בוטיאריה" (bottiglieria), אך כעת השם לא בשימוש ואין לו את אותה קונוטציה של איכות.

מכיוון שחלק מהאנוטקים מגישים חטיפים עם היין, אנוטקה שימשה גם כשם של כמה ברי יין או מסעדות, במיוחד מסעדות בסגנון ביסטרו עם אוכל איטלקי.

=== ספריות יין ===
אנוטקה, Vinothek או œnothèque (המונח הצרפתי המקביל) עשויים לשמש גם לציון "ספריות יין" בשתי משמעויות נוספות של המילה:
* מאגר מידע על יין.
* מתקן אחסון ליינות זמינים. כדוגמה, יצרנית השמפניה Moët & Chandon (מואט & שאנדון) מייצרת גרסה של הקיווה היוקרתית דום פריניון, הנקראת "Dom Perignon Œnothèque", שמבלה מספר שנים נוספות במרתף של Moët & Chandon לפני שיצאה לשוק.

== לקריאה נוספת ==
* [https://de.wikipedia.org/w/index.php?title=Vinothek&oldid=41042863 Vinothek]

== קישורים חיצוניים ==

== הערות שוליים ==

קטגוריה:יין
קטגוריה:המטבח האיטלקי
קטגוריה:חנויות מזון
פאלאצו אנטינורי

פאלאצו אנטינורי (באיטלקית: Palazzo Antinori) הוא ארמון מתקופת אדריכלות הרנסאנס הממוקם בקצה הצפוני של ויה דה טורנאבואוני , שם הוא יוצר פינה מוזרה עם ויה דיי פקורי (Via dei Pecori), ויה דל טרביו (Via del Trebbio), והופך לוויה דיי רונדינלי (Via dei Rondinelli), בפירנצה, איטליה.

== היסטוריה ==
הארמון נבנה בשנים 1461–1469, אולי בתכנון של ג'וליאנו דה מאיאנו , בהזמנת ג'ובאני די בונו בוני. הארמון הלא גמור נמכר ב-1475 למשפחת מרטלי. בשנת 1506, הם מכרו אותו לניקולו אנטינורי, שהזמין מספר שינויים (חזית אחורית) וקישוטים (גן פנימי), אולי מבאצ'יו ד'אניולו . משנות ה-20 עד 1965 (עם קפיצה במלחמה), שכן בארמון המכון הבריטי של פירנצה .

המבנה הוא עדיין רכוש של משפחת אנטינורי, ושתי קומות עליונות עדיין מאוכלסות על ידי בן המשפחה.<ref>[http://www.antinori.it/en/26-generazioni/family/antinoris-palace Antinori family website].</ref> בקומה התחתונה פועל אנוטקה.

== תיאור ==
לפאלאצו אנטינורי יש תוכנית מלבנית ושהיא בהשראה חלקית מפאלאצו מדיצ'י-ריקארדי. בחלק הפנימי יש אכסדרה מתקופת הרנסאנס משלושה צדדים, עם קשתות עגולות, קמרונות צולבים ועמודי אבן חול (פיטרה סרנה) עם כותרות מפוסלות. לצירי הקמרונות יש עיטורים דומים.

על קיר נישה בסגנון המאה ה-18 עם מזרקה עם פסל של ונוס וסלעים דמויי ספוג.

הגישה לגן היא דרך שער פנימי הדומה לזה שבפאלאצו ברטוליני סלימבני, מה שהוביל לייחוס השיפוצים מהמאה ה-16 לבאצ'יו ד'אניולו.

== לקריאה נוספת ==
* 
== קישורים חיצוניים ==

== הערות שוליים ==

קטגוריה:פירנצה: ארמונות
האורח (שיר של נעמי שמר)

"הָאוֹרֵחַ" הוא שיר שנכתב והולחן על ידי המשוררת והפזמונאית נעמי שמר.את השיר עיבד מוזיקלית ירוסלב יעקובוביץ'.

==רקע לכתיבת השיר ותוכנו==
שמר כתבה את השיר במיוחד עבור להקת הכל עובר חביבי למופע שהעלתה לציון עשר שנים לפעילותם. שירי המופע והאלבום נשאו את שם ההרכב. בשיר כותבת המשוררת על ערכה של הכנסת אורחים ביהדות. יש הסוברים ששמר מתייחסת בשיר לעלייה מברית המועצות לשעבר שהחלה בסוף שנות השמונים.<ref></ref>

בשיריה הרבתה שמר לשבץ ביטויים מהתנ"ך וממקורות יהודיים. בשיר מציעה הדוברת בשיר לאורח מעט מזון אך אירוח בלב רחב ופתוח. ייתכן והביטוי "פת במלח" ששיבצה בשיר לקוח מפרקי אבות, ו' ד':<ref name=":0"></ref>

בפזמון שוזרו ביטויים מספרי בראשית ודברים:<ref name=":0" />

השיר היה מועמד ב"פינה לשיפוטכם" של מצעדי רשת ג' בסוף מרץ 1984. השיר צעד 13 שבועות ובשיאו הגיע לראש המצעד לשבוע אחד ב־סוף יוני אותה שנה. במצעד הפזמונים העברי השנת לשנת 1984, הגיע השיר למקום השביעי במצעד של תחנת הרדיו רשת ג'. במצעד של תחנת הרדיו גלי צה"ל הגיע השיר למקום השישי.<ref></ref>

==קישורים חיצוניים==
* 

==הערות שוליים==

קטגוריה:שירי 1984
קטגוריה:סינגלים מ-1984
קטגוריה:שירי הכל עובר חביבי
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
הפלמ"חניק מחפש את המחר

הצ'יזבטרון בהופעה לפני חיילים ב[[מבצע חורב. בקדמה נעמי פולני ושייקה אופיר. מלווה באקורדיון: אליקום שפירא]]

"הפלמ"חניק מחפש את המחר" הוא שיר עברי שנכתב על ידי חיים חפר. הולחן על ידי סשה ארגוב ובוצע על ידי להקת הצ'יזבטרון בעיבודו של אליקום שפירא בשנת 1948.
שירו הראשון של המלחין סשה ארגוב שהתפרסם.
שירם המשותף הראשון של צמד היוצרים חפר-ארגוב.
== רקע ==
בעת ההכנות לתוכנית השלישית של הצ'יזבטרון בשנת 1948,
המליצו לשמואל בונים, במאי הלהקה, על מלחין לא ידוע בשם אלכסנדר אברמוביץ'
שמלחין באופן קבוע בקיבוץ חצור.

בונים גם שמע שאותו מלחין
עובד לפרנסתו בבנק לתעשייה
ברחוב מונטיפיורי בתל אביב,
בניהולו של אלוף ליטא בשחמט לשעבר
אלכסנדר מאכט.

בונים היה ידיד משפחת מאכט
מימי נערותו בקובנה שבליטא
ואף למד באותה הכיתה בגימנסיה העברית ע"ש שוובה בקובנה,
עם יעקב מאכט, בנו של מנהל הבנק לתעשייה, ופלמ"חניק בעצמו.

בונים שאל את אברמוביץ' למה הוא לא מלחין לצ'יזבטרון
ואברמוביץ' ענה לו שהוא ישמח.

בונים "סידר" לחיים פיינר, מייסד ומפקד הלהקה וכותב השירים שלה, פגישה בבנק לתעשייה.
וכך עמד פיינר בתור בבנק יחד
עם התעשיינים שחיכו לתורם
וכשהגיע תורו הגיש לפקיד הבנק אברמוביץ'
טקסט של שיר חדש שכתב ללהקה.

כך נערכה פגישתם הראשונה של פיינר ואברמוביץ'.

כעבור זמן לא רב, לאחר ששיריהם המשותפים
זכו לפרסום ולהצלחה,
עיברתו השניים את שמות משפחותיהם
והפכו לצמד היוצרים חפר-ארגוב,
אחד מצמדי היוצרים
החשובים בתולדות הזמר העברי.

== על השיר ==

השיר שחפר הביא איתו לבנק היה "הפלמ"חניק מחפש את המחר".

כעבור כמה ימים התייצבה בביתו של ארגוב
השלישייה שהובילה את הצ'יזבטרון,
המפקד חפר, הבמאי בונים ואקורדיוניסט הלהקה
והמנהל המוזיקלי שלה בפועל, אליקום שפירא.

המלחין התבקש להשמיע בפני השלושה את הלחן החדש.
השלושה לא ידעו כיצד להגיב למה ששמעו.
זה היה לחן הרבה יותר מורכב מהפזמונים
הקלילים שהיו נהוגים אז בלהקה בפרט
ובזמר העברי בכלל.

שפירא ביקש מארגוב שישמיע שוב את הלחן
ואז קרא בהתלהבות : "זה שיר".

למרות הסתייגויותיהם של בונים וחפר
שפירא התעקש להביא את השיר לחברי הלהקה.

למרות מורכבותו הרבה
זכה השיר להצלחה גדולה
ואף הפך לשיר הנושא של התוכנית החדשה של הלהקה.

== קישורים חיצוניים ==
* [https://www.zemereshet.co.il/m/song.asp?id=1948 מילות השיר] באתר זמרשת
* 
* 

== הערות שוליים ==

קטגוריה:שירי 1948
קטגוריה:שירי הצ'יזבטרון
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:שירים שהולחנו על ידי סשה ארגוב
קטגוריה:שירי מלחמת העצמאות
קטגוריה:שירים על זמן
קטגוריה:שירים על חיילים
קטגוריה:שירים על תקווה